pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ที่ประชุม ดย. เห็นชอบการส่งเสริมวัยรุ่นและเยาวชนเพื่อการมีส่วนร่วมในการพัฒนาชุมชน สังคมให้เป็นระบบและมีประสิทธิภาพ
วันพุธที่ 15 กุมภาพันธ์ 2560
ที่ประชุม ดย. เห็นชอบการส่งเสริมวัยรุ่นและเยาวชนเพื่อการมีส่วนร่วมในการพัฒนาชุมชน สังคมให้เป็นระบบและมีประสิทธิภาพ
พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการส่งเสริมการพัฒนาเด็กและเยาวชนแห่งชาติ (ดย.) ครั้งที่ 1/2560
วันนี้ (15 กุมภาพันธ์ 2560) เวลา 09.30 น. ณ ห้องประชุมคณะรัฐมนตรี (เดิม) อาคารสํานักเลขาธิการคณะรัฐมนตรี ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการส่งเสริมการพัฒนาเด็กและเยาวชนแห่งชาติ (ดย.) ครั้งที่ 1/2560 ซึ่งผลการประชุมสรุปสาระสําคัญ ดังนี้
ที่ประชุมพิจารณาแนวทางการส่งเสริมวัยรุ่นและเยาวชนเพื่อการมีส่วนร่วมในการพัฒนาชุมชน สังคมให้เป็นระบบและมีประสิทธิภาพ โดยนําหลักของการพัฒนาสังคมที่กําหนดว่า การส่งเสริมการรวมกลุ่มเป็นสิ่งที่ช่วยให้มนุษย์ได้ใช้ความสามารถ และถ้าทําโดยกลุ่มจะทําให้ได้ผลดีกว่าบุคคลคนเดียวทํา กระบวนการกลุ่มนับเป็นเครื่องมือหนึ่งในการพัฒนาความรู้ ความคิด ทักษะ ทัศนคติแก่ประชาชนทุกกลุ่มวัย โดยเฉพาะหากมีการส่งเสริมสนับสนุนตั้งแต่เด็กและเยาวชนจะเป็นฐานประชากรที่มีคุณภาพในระยะยาวและยั่งยืน อีกทั้งอนุสัญญาว่าด้วยสิทธิเด็กขององค์การสหประชาชาติ ระบุสิทธิพื้นฐานของเด็กประการหนึ่ง คือ สิทธิในการมีส่วนร่วม และในระดับสากลให้ความสําคัญกับการพัฒนาทักษะเด็กและเยาวชนในศตวรรษที่ 21 โดยเฉพาะด้านความร่วมมือและการทํางานเป็นทีม และภาวะผู้นํา (Collaboration Teamwork and Leadership) แต่ที่ผ่านมาการมีส่วนร่วมของเด็กและเยาวชนปัจจุบันเป็นกระแสที่แพร่หลาย ทําให้เกิดกระบวนการส่งเสริมการมีส่วนร่วมที่หลากหลาย ซับซ้อน ไม่เป็นไปในทิศทางที่จะทําให้เกิดผลสัมฤทธิ์อย่างเป็นองค์รวม ดังนั้น จึงจําเป็นต้องมีการส่งเสริมศักยภาพและการสนับสนุนการรวมกลุ่มเด็กและเยาวชนในทางสร้างสรรค์และเป็นระบบ และควรพัฒนาไปให้ได้ถึงกลุ่มที่มีส่วนร่วมในการช่วยพัฒนาบุคคลอื่น ชุมชน และสังคมแวดล้อม
ดย. จึงได้ร่วมกับสภาองค์การพัฒนาเด็กและเยาวชนในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี และภาคีเครือข่ายเด็กและเยาวชนโดยการสนับสนุนของสํานักงานกองทุนสนับสนุนการสร้างเสริมสุขภาพที่ตระหนักถึงความสําคัญของการส่งเสริมการมีส่วนร่วมของเด็กและเยาวชน จึงได้ทําการศึกษาเรื่อง “ ความต้องการของวัยรุ่นและเยาวชนด้านการพัฒนาศักยภาพเพื่อการมีส่วนร่วมในการพัฒนาชุมชน สังคม” โดยมีวัตถุประสงค์เพื่อให้ได้ข้อเสนอแนวทางการส่งเสริมเด็กและเยาวชนเพื่อการมีส่วนร่วมในการพัฒนาชุมชน สังคม โดยใช้วิธีการศึกษาใน 3 รูปแบบ คือ การศึกษาเอกสาร การศึกษาเชิงคุณภาพ และการศึกษาเชิงปริมาณ
ทั้งนี้ ที่ประชุมได้มีมติเห็นชอบตามที่ ดย. ได้เสนอแนวทางในการดําเนินงานดังกล่าวโดยเห็นควรให้มีการปรับคณะอนุกรรมการกิจการสภาเด็กและเยาวชนเป็น “คณะอนุกรรมการประสานและส่งเสริมการมีส่วนร่วมของกลุ่มเด็กและเยาวชน” โดยปรับปรุงเพิ่มเติมองค์ประกอบและอํานาจหน้าที่ให้ครอบคลุม และให้คณะอนุกรรมการประสานและส่งเสริมการมีส่วนร่วมของเด็กและเยาวชนจัดทําแผนแม่บทส่งเสริมการมีส่วนร่วมของเด็กและเยาวชน เพื่อเป็นกรอบสําหรับทุกภาคส่วนที่เกี่ยวข้องใช้เป็นแนวทางในการดําเนินงานต่อไป
..............................................................
รัฐบาลไทย-ข่าวทำเนียบรัฐบาล-ออมสิน แจ้งข่าวด่วน! ได้รายชื่อจากกระทรวงการคลังแล้ว ลูกค้าได้เงินเยียวยาภัยโควิด 5,000 ที่ถูกตัดชำระหนี้อัตโนมัติ ไม่ต้องลงทะเบียนขอเงินคืน ธนาคารฯ พร้อมเร่งโอนเข้าบัญชีใน 3 วัน
วันจันทร์ที่ 13 เมษายน 2563
ออมสิน แจ้งข่าวด่วน! ได้รายชื่อจากกระทรวงการคลังแล้ว ลูกค้าได้เงินเยียวยาภัยโควิด 5,000 ที่ถูกตัดชําระหนี้อัตโนมัติ ไม่ต้องลงทะเบียนขอเงินคืน ธนาคารฯ พร้อมเร่งโอนเข้าบัญชีใน 3 วัน
ธ.ออมสินเผยได้รับรายชื่อผู้ลงทะเบียนรับเงินเยียวยาภัยโควิด 5,000 บาท ที่แจ้งบัญชีเงินฝากธนาคารออมสินขอรับโอนเงินช่วยเหลือจากกระทรวงการคลังแล้ว ลูกค้าถือบัญชีนี้แล้วถูกหักเงินชําระหนี้อัตโนมัติ ไม่ต้องลงทะเบียนขอคืนเงิน จะเร่งโอนเงินเข้าบัญชีใน 3 วัน
ธนาคารออมสินเผยได้รับรายชื่อผู้ลงทะเบียนรับเงินเยียวยาภัยโควิด 5,000 บาท ที่แจ้งบัญชีเงินฝากธนาคารออมสินขอรับโอนเงินช่วยเหลือจากกระทรวงการคลังแล้ว ลูกค้าที่ถือบัญชีนี้แล้วถูกหักเงินชําระหนี้อัตโนมัติ ไม่ต้องลงทะเบียนขอคืนเงิน ธนาคารฯ จะเร่งโอนเงินเข้าบัญชีภายใน 3 วัน พร้อมเตรียมประสานกระทรวงการคลัง ขอรายชื่อครั้งต่อไป เพื่อไม่ตัดเงินในบัญชีชําระเงินกู้อัตโนมัติอีก
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า จากกรณีที่ลูกค้าธนาคารออมสินลงทะเบียนมาตรการเยียวยาที่ได้รับผลกระทบจากการแพร่ระบาดไวรัสโควิด-19 ได้รับเงินช่วยเหลือจํานวน 5,000 บาท จากรัฐบาลเข้าบัญชีเงินฝากธนาคารออมสิน และไม่สามารถเบิกเงินได้ เนื่องจากระบบธนาคารฯ ได้มีการนําไปหักชําระหนี้เงินกู้ที่เป็นหนี้ค้างชําระโดยอัตโนมัติ อันเป็นระบบที่สถาบันการเงินทั่วไปใช้เช่นกัน ซึ่งระบบไม่สามารถทราบได้ว่ามีลูกค้าท่านใดลงทะเบียน โดยขอให้ลูกค้าที่ถูกหักเงินในบัญชีดังกล่าวแจ้งเรื่องได้ที่เว็บไซต์ธนาคารออมสิน www.gsb.or.th ที่ได้เปิดช่องทางพิเศษในการแจ้งเรื่องได้ตั้งแต่วันจันทร์ที่ 13 เมษายน 2563 เป็นต้นไปนั้น
เนื่องจากขณะนี้ ธนาคารออมสินได้รับรายชื่อลูกค้ากลุ่มดังกล่าวจากกระทรวงการคลังเรียบร้อยแล้ว ซึ่งธนาคารฯ เร่งโอนเงินกลับเข้าบัญชีลูกค้าได้ภายใน 3 วัน โดยลูกค้าไม่ต้องลงทะเบียนใดๆ ทั้งสิ้น ซึ่งต้องขอขอบคุณกระทรวงการคลังที่เร่งรวบรวมและนําส่งบัญชีรายชื่อลูกค้ากลุ่มนี้มายังธนาคารออมสินได้อย่างรวดเร็ว
ทั้งนี้ ธนาคารออมสิน ได้ประสานกับกระทรวงการคลัง ขอรายชื่อผู้ที่ได้รับอนุมัติรับเงินเยียวยาในครั้งต่อไปนํามาตรวจสอบและไม่นําไปหักบัญชีเพื่อชําระเงินกู้โดยอัตโนมัติอีก เพื่อให้เป็นไปตามวัตถุประสงค์ของเงินเยียวยาที่รัฐบาลต้องการช่วยเหลือประชาชนที่กําลังเดือดร้อนอยู่ในขณะนี้.
รัฐบาลไทย-ข่าวทำเนียบรัฐบาล-สธ. รณรงค์ผู้ปกครองนำบุตรหลานฉีดวัคซีนป้องกันโรคหัด
วันพฤหัสบดีที่ 7 พฤศจิกายน 2562
สธ. รณรงค์ผู้ปกครองนําบุตรหลานฉีดวัคซีนป้องกันโรคหัด
กระทรวงสาธารณสุข วิดีโอทางไกล เร่งดําเนินการตามมาตรการรณรงค์ป้องกันโรคหัด นําบุตรหลานอายุ 1-12 ปี ที่ยังได้รับวัคซีนไม่ครบตามเกณฑ์ ไปฉีดวัคซีนกระตุ้นภูมิคุ้มกันโรคหัด หัดเยอรมัน ฟรีคนละ 1 เข็ม ที่สถานบริการสาธารณสุขทุกแห่ง
กระทรวงสาธารณสุข วิดีโอทางไกลนายแพทย์สาธารณสุขจังหวัดทั่วประเทศ เร่งดําเนินการตามมาตรการรณรงค์ป้องกันโรคหัด นําบุตรหลานอายุ 1-12 ปี ที่ยังได้รับวัคซีนไม่ครบตามเกณฑ์ ไปรับการฉีดวัคซีนกระตุ้นภูมิคุ้มกันโรคหัด หัดเยอรมัน ฟรีคนละ 1 เข็ม ที่สถานบริการสาธารณสุขทุกแห่ง เพื่อกําจัดโรคหัดให้หมดไปจากประเทศไทย
วันนี้ (7 พฤศจิกายน 2562) ที่กระทรวงสาธารณสุข จ.นนทบุรี นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ได้รับมอบหมายจาก นายแพทย์สุขุม กาญจนพิมาย ปลัดกระทรวงสาธารณสุข
ประชุมทางไกลผ่านระบบวิดีโอ (VDO Conference) กับนายแพทย์สาธารณสุขจังหวัดทั่วประเทศว่า โรคหัดยังเป็นปัญหาสาธารณสุขที่สําคัญ ขณะนี้มีเด็กที่ได้รับวัคซีนหัดและหัดเยอรมันไม่ครบตามเกณฑ์ 2 ครั้ง คือ ครั้งที่ 1
เมื่ออายุ 9 เดือน และครั้งที่ 2 เมื่ออายุ 2 ขวบครึ่ง จํานวนกว่า 522,181 คนโดยเฉพาะในพื้นที่ 4 จังหวัดชายแดนภาคใต้ ได้แก่ สงขลา ยะลา ปัตตานี และนราธิวาส พบผู้ป่วยส่วนใหญ่เป็นเด็กอายุต่ํากว่า 5 ปี ซึ่งไม่เคยได้รับวัคซีนป้องกันโรคหัดหรือได้รับวัคซีนไม่ครบตามเกณฑ์ กําชับให้สํานักงานสาธารณสุขจังหวัดทุกจังหวัดเร่งดําเนินการตามมาตรการรณรงค์ป้องกันโรคหัดอย่างเข้มแข็ง เพื่อยกระดับภูมิคุ้มกันต่อโรคหัดและหัดเยอรมันของประชากรกลุ่มเสี่ยง ลดอุบัติการณ์และอัตราป่วยตาย รวมถึงการควบคุมและป้องกันการระบาดของโรค และปิดช่องว่างทางภูมิคุ้มกันในประชากรกลุ่มเสี่ยง โดยรณรงค์ให้ผู้ปกครองนํา บุตรหลานมารับการฉีดวัคซีนรวมป้องกัน
โรคหัด-คางทูม-หัดเยอรมัน (MMR) ในเด็กอายุ 1 - 7 ปี และฉีดวัคซีนรวมป้องกันโรคหัด-หัดเยอรมัน (MR) ในเด็กอายุ 7 - 12 ปี ทั้งในเด็กไทยและต่างชาติที่อาศัยอยู่ในประเทศไทย ที่ยังได้รับวัคซีนไม่ครบตามเกณฑ์ เข้ารับการฉีดฟรีที่สถานบริการสาธารณสุขทุกแห่ง คนละ 1 เข็มเพื่อกระตุ้นภูมิคุ้มกันโรค ตั้งแต่เดือนกันยายน 2562 ถึง มีนาคม 2563
ทั้งนี้ กระทรวงสาธารณสุขได้รับการสนับสนุนงบประมาณจากสํานักงบประมาณ เพื่อจัดหาวัคซีน MMR และ MR พร้อมอุปกรณ์การฉีดวัคซีน รวมถึงได้รับการสนับสนุนวัคซีนเพิ่มเติมจากสํานักงานหลักประกันสุขภาพแห่งชาติ เพื่อให้กลุ่มเป้าหมายคือเด็กอายุ 1 – 12 ปี ได้รับการฉีดวัคซีนมากขึ้นและเพื่อบรรลุเป้าหมายการกําจัดโรคหัดให้หมดไปจากประเทศไทย แต่จากข้อมูลการเฝ้าระวังโรคตั้งแต่ ปี พ.ศ. 2559 พบผู้ป่วยเพิ่มมากขึ้นอย่างต่อเนื่อง โดยในปี 2561 พบผู้ป่วย 3,626 ราย ผู้ป่วยเสียชีวิต 23 ราย สําหรับปี 2562 ตั้งแต่วันที่ 1 มกราคม
ถึง 18 ตุลาคม มีรายงานผู้ป่วยโรคหัดแล้ว 2,861 ราย ผู้ป่วยเสียชีวิต 21 ราย
********************************** 7 พฤศจิกายน 2562
รัฐบาลไทย-ข่าวทำเนียบรัฐบาล- เราสามารถติดเชื้อไวรัสโควิด-19 จากอุจจาระของผู้ป่วยได้หรือไม่
วันพฤหัสบดีที่ 7 พฤษภาคม 2563
เราสามารถติดเชื้อไวรัสโควิด-19 จากอุจจาระของผู้ป่วยได้หรือไม่
สามารถติดเชื้อไวรัสโควิด-19 จากอุจจาระของผู้ป่วยได้หรือไม่
Q : เราสามารถติดเชื้อไวรัสโควิด-19 จากอุจจาระของผู้ป่วยได้หรือไม่
A : ความเสี่ยงของการติดเชื้อไวรัสโควิด-19 จากอุจจาระนั้นค่อนข้างต่ํา แม้มีงานศึกษาวิจัยในเบื้องต้นที่ระบุว่าอาจมีการพบไวรัสชนิดนี้ในอุจจาระได้ในบางกรณี แต่การแพร่ระบาดผ่านทางอุจจาระยังไม่ใช่สาเหตุหลักของการแพร่เชื้อ
รัฐบาลไทย-ข่าวทำเนียบรัฐบาล-นายกฯ เปิดสะพานข้ามแม่น้ำกก รองรับความเจริญเติบโตทางด้านเศรษฐกิจ การค้าการลงทุน สนับสนุนการท่องเที่ยว อำนวยความสะดวกด้านการจราจร จ.เชียงราย เชื่อมต่อการขนส่งต่อเนื่องเส้นทาง R3
วันเสาร์ที่ 16 มีนาคม 2562
นายกฯ เปิดสะพานข้ามแม่น้ํากก รองรับความเจริญเติบโตทางด้านเศรษฐกิจ การค้าการลงทุน สนับสนุนการท่องเที่ยว อํานวยความสะดวกด้านการจราจร จ.เชียงราย เชื่อมต่อการขนส่งต่อเนื่องเส้นทาง R3
นายกรัฐมนตรีเปิดสะพานข้ามแม่น้ํากก รองรับความเจริญเติบโตทางด้านเศรษฐกิจ การค้าการลงทุน สนับสนุนการท่องเที่ยว อํานวยความสะดวกด้านการจราจรของ จ.เชียงราย และการเชื่อมต่อการขนส่งต่อเนื่องเส้นทาง R3 สู่ประเทศเพื่อนบ้าน
วันนี้ (16 มี.ค. 62) เวลา 12.25 น. ณ สะพานข้ามแม่น้ํากก ตําบลดอยฮาง อําเภอเมือง จังหวัดเชียงราย พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดสะพานข้ามแม่น้ํากก ที่กรมทางหลวง กระทรวงคมนาคม ได้ดําเนินโครงการก่อสร้างทางเลี่ยงเชียงรายขึ้น เพื่อพัฒนาระบบทางหลวง รองรับปริมาณจราจรที่เพิ่มขึ้น เชื่อมโยงการเดินทางจากเชียงใหม่เข้าสู่เชียงราย และสนับสนุนการขนส่งแบบต่อเนื่องไปสู่เส้นทาง R3 เชื่อมโยงไปสู่ประเทศเพื่อนบ้าน
สําหรับโครงการก่อสร้างทางสายเลี่ยงเมืองเชียงราย มีระยะทาง 21.039 กิโลเมตร โดยเป็นการก่อสร้างเส้นทางใหม่ ขนาด 4 ช่องจราจร (ไป - กลับ) ขนาดช่องจราจรกว้างช่องละ 3.50 เมตร ไหล่ทางด้านในกว้าง 1.50 เมตร ไหล่ทางด้านนอกกว้าง 2.50 เมตร มีงานก่อสร้างสะพาน 4 แห่ง และจุดกลับรถ 8 แห่ง โดยกรมทางหลวงได้แบ่งโครงการก่อสร้างออกเป็น 2 ส่วนคือ ส่วนที่ 1 เริ่มต้นที่ กม.0 - กม.9+025 ระยะทาง 9.025 กิโลเมตร ส่วนที่ 2 กม.9+025– กม.18+411 และบนทล.1418 กม.0+000 – กม.2+628 รวมระยะทาง 12.014 กิโลเมตร ทั้งนี้ หากโครงการดังกล่าวแล้วเสร็จจะเพิ่มประสิทธิภาพการเคลื่อนตัวของการจราจรบนโครงข่ายทางหลวงแผ่นดินสายหลัก ตามพันธกิจด้านการพัฒนาระบบโครงข่ายทางหลวงและเชื่อมโยงกับประเทศเพื่อนบ้านเพื่อรองรับประชาคมอาเซียน (เส้นทางไทย – จีนตอนใต้: R3) รวมถึงเสริมสร้างศักยภาพการแข่งขันและการพัฒนาที่ยั่งยืนด้านต่าง ๆ ของประเทศและแก้ปัญหาการติดขัดของการจราจรบนทางหลวงสายหลักของประเทศ ซึ่งจะทําให้ประชาชนในพื้นที่และผู้สัญจรไปมาได้รับความสะดวก รวดเร็ว และปลอดภัยในการเดินทาง พร้อมทั้ง ส่งเสริมเศรษฐกิจ การค้าการลงทุนในพื้นที่ และยังส่งเสริม สนับสนุนการท่องเที่ยวอีกด้วย
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน เน้นบริการผ่านระบบออนไลน์ฝึกทักษะฝีมือแรงงาน สู้โควิด-19 [กระทรวงเเรงงาน]
วันจันทร์ที่ 13 เมษายน 2563
ก.แรงงาน เน้นบริการผ่านระบบออนไลน์ฝึกทักษะฝีมือแรงงาน สู้โควิด-19 [กระทรวงเเรงงาน]
กรมพัฒนาฝีมือแรงงาน กระทรวงแรงงาน จัดเตรียมช่องทางออนไลน์ บริการพัฒนาฝีมือแรงงาน ร่วมรณรงค์ให้ประชาชน อยู่บ้านหยุดเชื้
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงานเปิดเผยว่า จากการที่รัฐบาลมีมาตรการส่งเสริมให้ประชาชนอยู่ในที่พักอาศัย ทํางานจากที่บ้าน งดการเดินทางออกจากบ้านโดยไม่จําเป็น เพื่อเป็นการป้องกันการแพร่ระบาดของเชื้อไวรัสโควิด-19 นั้น กพร. ในฐานะหน่วยงานที่ยังคงมีภารกิจให้บริการประชาชน ซึ่งต้องดําเนินการอย่างต่อเนื่อง อาทิ การทดสอบมาตรฐานฝีมือแรงงานแห่งชาติ การรับรองความรู้ความสามารถ รวมถึงการฝึกอบรมฝีมือแงงาน ขอรับรองหลักสูตรและค่าใช้จ่ายให้แก่สถานประกอบกิจการที่ฝึกอบรมทักษฝีมือแรงงานให้กับพนักงานของตนเอง เป็นต้น กพร. จึงได้เตรียมช่องทาง การให้บริการประชาชนและสถานประกอบกิจการผ่านระบบออนไลน์ เพื่อความสะดวก รวดเร็ว หลีกเลี่ยงการสัมผัสใกล้ชิดป้องกันการแพร่เชื้อตามมาตรการของรัฐบาล
นายธวัช กล่าวต่อไปว่า ระบบบริการที่กพร. เปิดให้บริการมี 8 ระบบ ประกอบด้วย 1) ระบบสมัครฝึกอบรมฝีมือแรงงาน 2) ระบบสมัครทดสอบมาตรฐานฝีมือแรงงาน 3) ระบบยื่นขอรับรองความรู้ความสามารถ 4) ระบบยื่นขอมีสมุดประจําตัว 5) ระบบยื่นขอขึ้นทะเบียนเป็นผู้ประเมิน 6) ระบบยื่นขอรับรองหลักสูตรและค่าใช้จ่ายในการฝึกอบรมฝีมือแรงงาน 7) ระบบยื่นขอประเมินเงินสมทบกองทุนพัฒนาฝีมือแรงงาน และ 8) แอปพลิเคชัน “รวมช่าง” ค้นหาช่างฝีมือดี บริการประชาชน จํานวน 3 ช่าง ได้แก่ ช่างไฟฟ้าภายในอาคาร ช่างเครื่องปรับอากาศ และช่างประปาและสุขภัณฑ์ สําหรับประชาชนที่สนใจสามารถเข้าไปใช้บริการระบบได้ที่เว็บไซต์กรมพัฒนาฝีมือแรงงาน www.dsd.go.th สอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4 หรือ กองสื่อสารองค์กร กรมพัฒนาฝีมือแรงงาน 0 2245 4035
“สําหรับในช่วงเวลานี้กพร. ได้เปิดรับสมัครฝึกอาชีพผ่านโครงการฝึกอาชีพตามปรัชญาของเศรษฐกิจพอเพียงในครัวเรือนขึ้น ตั้งเป้าดําเนินการกว่า 7,800 คน รวม 390 รุ่น ผู้สนใจก็สามารถสมัครฝึกอบรมผ่านระบบ การให้บริการออนไลน์ ได้เช่นกัน เชิญชวนประชาชนสมัครผ่านระบบดังกล่าว หากมีข้อสงสัยโทรสอบถามไปยังหน่วยงานกพร. สถาบันพัฒนาฝีมือแรงงานและสํานักงานพัฒนาฝีมือแรงงานได้เช่นกัน เพื่อลดการเดินทางออกจากที่พักอาศัย” อธิบดีกพร. กล่าวทิ้งท้าย
รัฐบาลไทย-ข่าวทำเนียบรัฐบาล-ไทยผิดหวังต่อการที่สหภาพยุโรป (EU) ออกใบเหลือง
วันอังคารที่ 23 สิงหาคม 2559
ไทยผิดหวังต่อการที่สหภาพยุโรป (EU) ออกใบเหลือง
เมื่อวันที่ 21 เมษายน 2558 สหภาพยุโรป (EU) ได้ออกใบเหลือง อย่างไรก็ตาม การประกาศเตือนครั้งนี้ยังไม่มีผลต่อการส่งออกสินค้าประมงของไทยไป EU แต่อย่างใด
ที่ผ่านมา รัฐบาลไทยให้ความสําคัญเป็นอย่างยิ่งกับการแก้ไขปัญหาเรื่องนี้ การรักษาทรัพยากรทางทะเลอย่างยั่งยืน และการสร้างสภาพแวดล้อมที่ดีในการทําประมงเป็นวาระสําคัญของรัฐบาลนี้ และรัฐบาลจะยังคงดําเนินการอย่างแข็งขันในการแก้ปัญหาภายใต้การนําของผู้นํา ระดับสูงต่อไป
รัฐบาลไทยตระหนักถึงความสําคัญในการรักษาทรัพยากรทางทะเลและกําหนดให้การแก้ไขปัญหาการประมงแบบ IUU เป็นปัญหาสําคัญระดับชาติที่ต้องแก้ไขโดยความร่วมมือของหน่วยงานที่เกี่ยวข้อง ทั้งนี้ กรมประมง กระทรวงเกษตรและสหกรณ์ ในฐานะหน่วยงานหลักได้เป็นผู้นําในการบูรณาการกับหน่วยงานภาครัฐและเอกชนที่เกี่ยวข้องเพื่อเร่งดําเนินการตามแผนงานหลัก 6 แผนงานให้เกิดผลเป็นรูปธรรมอย่าง ต่อเนื่อง ได้แก่ (1) การปรับปรุงพระราชบัญญัติการประมงและกฎหมายลําดับรอง (2) การจัดทําแผนระดับชาติในการป้องกัน ยับยั้ง และขจัดการทําประมง IUU (3) การเร่งจดทะเบียนเรือประมงและออกใบอนุญาตทําการประมง (4) การพัฒนาระบบควบคุมและเฝ้าระวังการทําประมง โดยเฉพาะการควบคุมการเข้าออกท่าของเรือประมง (5) การจัดทําระบบติดตามตําแหน่งเรือ (Vessel Monitoring System - VMS) และ (6) การปรับปรุงระบบการตรวจสอบย้อนกลับ (Traceability)
รัฐบาลไทย-ข่าวทำเนียบรัฐบาล-พม. ผนึกกำลังภาคีเครือข่ายจัดทำแผนแม่บทความมั่นคง มุ่งป้องกันและปราบปรามการค้ามนุษย์ ระยะยาว 20 ปี
วันอังคารที่ 14 สิงหาคม 2561
พม. ผนึกกําลังภาคีเครือข่ายจัดทําแผนแม่บทความมั่นคง มุ่งป้องกันและปราบปรามการค้ามนุษย์ ระยะยาว 20 ปี
พม. ผนึกกําลังภาคีเครือข่ายจัดทําแผนแม่บทความมั่นคง มุ่งป้องกันและปราบปรามการค้ามนุษย์ ระยะยาว 20 ปี
วันนี้ (14 ส.ค.61) เวลา 15.00 น. ที่โรงแรมเดอะทวิน ทาวเวอร์ เขตปทุมวัน กรุงเทพฯนางสาวอุษณี กังวารจิตต์ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานการประชุม เชิงปฏิบัติการจัดทําแผนแม่บทความมั่นคงด้านการป้องกันและปราบปรามการค้ามนุษย์ พ.ศ. 2561 – 2580 ครั้งที่ 3 ซึ่งการประชุมในครั้งนี้ มีการจัดประชุมอย่างต่อเนื่องมาตั้งแต่เดือนกรกฎาคม 2561 เป็นการจัดทําการทบทวนปัญหาการค้ามนุษย์และสถานการณ์ที่เกิดขึ้น และการดําเนินงานที่ผ่านมา รวมถึงการวิเคราะห์จุดอ่อนและจุดแข็ง เพื่อนํามาประกอบการจัดทําแนวทางการแก้ปัญหาการค้ามนุษย์ โดยแบ่งเป็นระยะ 5 ปี 10 ปี และ 20 ปี สําหรับการประชุมครั้งที่ 3 นี้ มีผู้แทนภาคีเครือข่ายที่เกี่ยวข้องทั้งภาครัฐและองค์กรเอกชน เข้าร่วม จํานวน 60 คน จาก 25 หน่วยงาน โดยมีการนําผลของแนวทางการแก้ปัญหาการค้ามนุษย์จากการประชุมครั้งก่อนมาหารือ เพื่อกําหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด และกลยุทธ์ รวมทั้งจัดทําแผนปฏิบัติการ (Action Plan) แผนงาน/โครงการ งบประมาณ และหน่วยงานรับผิดชอบ เพื่อประกอบการจัดทําแผนแม่บทความมั่นคงด้านการป้องกันและปราบปรามการค้ามนุษย์ พ.ศ. 2561 –2580 ระยะ 20 ปี เพื่อให้บรรลุเป้าหมายตามยุทธศาสตร์ชาติด้านความมั่นคง : นโยบายและแผนระดับชาติว่าด้วยความมั่นคงแห่งชาติ พ.ศ. 2561 –2580 และสอดคล้องตามยุทธศาสตร์ชาติ ระยะ 20 ปี โดยมีกําหนดจัดทําแผนแม่บทและแผนปฏิบัติการฯ ให้แล้วเสร็จภายในเดือนกันยายน 2561 และนําเสนอคณะกรรมการจัดทํายุทธศาสตร์ชาติด้านความมั่นคงต่อไป
ทั้งนี้ ภาคีเครือข่ายที่เกี่ยวข้องได้กําหนดยุทธศาสตร์ในการป้องกันและปราบปรามการค้ามนุษย์ โดยแบ่งออกเป็น 4 ด้าน ได้แก่1)ยุทธศาสตร์ด้านการปราบปรามและดําเนินคดี2)ด้านการป้องกัน3)ด้านการคุ้มครองช่วยเหลือผู้เสียหายจากการค้ามนุษย์ และ4)ด้านการพัฒนาระบบฐานข้อมูลเพื่อการป้องกันและปราบปรามการค้ามนุษย์ และเมื่อจัดทําแผนแม่บทฯ และแผนปฏิบัติการฯ แล้วเสร็จ จะถูกนําไปใช้เป็นกรอบในการดําเนินงานป้องกัน และปราบปรามการค้ามนุษย์ของประเทศไทย และใช้เป็นกรอบในการจัดสรรงบประมาณ ประจําปี 2563 และปีต่อๆ
ไปอีกด้วย
รัฐบาลไทย-ข่าวทำเนียบรัฐบาล-นายกรัฐมนตรี เตรียมลงพื้นที่พบประชาชนและติดตามงานนโยบายของรัฐบาล ณ จังหวัดนครปฐม 21 กุมภาพันธ์ 2561
วันจันทร์ที่ 19 กุมภาพันธ์ 2561
นายกรัฐมนตรี เตรียมลงพื้นที่พบประชาชนและติดตามงานนโยบายของรัฐบาล ณ จังหวัดนครปฐม 21 กุมภาพันธ์ 2561
นายกรัฐมนตรี เตรียมลงพื้นที่พบประชาชนและติดตามงานนโยบายของรัฐบาล ณ จังหวัดนครปฐม 21 กุมภาพันธ์ 2561
พลเอก ประยุทธ์ จันทร์โอชา นายกรัฐมนตรีพร้อมคณะเตรียมลงพื้นที่พบประชาชนและติดตามงานนโยบายของรัฐบาล ณ จังหวัดนครปฐม ในวันพุธที่ 21 กุมภาพันธ์ 2561 โดยมีกําหนดการ ดังนี้
เวลา 08.00 น. นายกรัฐมนตรีพร้อมคณะออกเดินทางโดยเฮลิคอปเตอร์จากสนามเฮลิคอปเตอร์ พล ม. 2 รอ. เขตพญาไท กรุงเทพฯ ไปยังจุดจอด ฮ. โรงเรียนแหลมบัววิทยา อําเภอนครชัยศรี จังหวัดนครปฐม จากนั้น เดินทางไปยังศูนย์การเรียนรู้การเพิ่มประสิทธิภาพการผลิตสินค้าเกษตรแหลมบัว ตําบลแหลมบัว เพื่อตรวจเยี่ยมพื้นที่ที่ประสบความสําเร็จในการน้อมนําแนวพระราชดําริ “ศาสตร์พระราชา” และการประยุกต์เทคโนโลยีการลดต้นทุนการผลิตข้าวและการทําข้าวอินทรีย์ โดยนายกรัฐมนตรีพร้อมคณะจะร่วมกิจกรรมปลูกข้าวนาโยนในแปลงสาธิตนี้ด้วย
ต่อจากนั้น จะออกเดินทางต่อไปยังที่ดินพระราชทาน บ้านศาลาดิน หมู่ที่ 3 ตําบลมหาสวัสดิ์ อําเภอพุทธมณฑล เพื่อเยี่ยมชมแปลงนาบัวลุงแจ่ม สวัสดิ์โต ซึ่งเป็นการปฏิรูปที่ดินตามแนวพระราชดําริ ในพระบาทสมเด็จพระเจ้าอยู่หัว รัชกาลที่ 9 ทรงพระราชทานที่ดินส่วนพระองค์ให้กับเกษตรกร เมื่อปี พ.ศ. 2518 ถือเป็นจุดเริ่มต้นของการปฏิรูปที่ดินในประเทศไทย จากนั้น นายกรัฐมนตรีพร้อมคณะเดินทางไปยังตลาดน้ําบ้านศาลาดิน (ตลาดประชารัฐ คนไทยยิ้มได้) เพื่อรับฟังการนําเสนอสภาพปัญหาเดิมของชุมชนบ้านศาลาดิน และการรวมกลุ่มจัดการปัญหา พร้อมเยี่ยมชมตลาดน้ําบ้านศาลาดินซึ่งได้มีการขับเคลื่อนให้เป็นแหล่งท่องเที่ยวชุมชนเชิงเกษตรเชื่อมโยงตลาดประชารัฐ รวมทั้งจําหน่ายผลผลิตทางการเกษตรที่ปลอดภัยต่อสุขภาพบนพื้นฐานความต้องการและการมีส่วนร่วมของคนในชุมชน รวมถึงหน่วยงานและภาคีที่เกี่ยวข้องในพื้นที่ โดยยึดหลักแนวคิด เข้าใจ เข้าถึงและพัฒนา เพื่อให้เกิดความยั่งยืน
ช่วงบ่าย นายกรัฐมนตรีพร้อมคณะจะพบกับเกษตรกรผู้เลี้ยงโคนมบ้านหนองจิก และเยี่ยมชมการดําเนินธุรกิจสินค้าน้ํานมของสหกรณ์โคนมกําแพงแสน จํากัด ในพื้นที่อําเภอกําแพงแสน ได้แก่ การรวบรวมผลผลิตน้ํานมดิบจากสมาชิก การผลิตนมพาสเจอร์ไรส์เพื่อจําหน่ายในโครงการนมโรงเรียน การลดต้นทุนการผลิตน้ํานมดิบ การพัฒนาคุณภาพมาตรฐานคุณภาพน้ํานมและการพัฒนาตลาดสินค้านม เป็นต้น โดยนายกรัฐมนตรีจะเป็นประธานสักขีพยานในโอกาสผู้ว่าราชการจังหวัดนครปฐมมอบโรงเรือนถอดประกอบได้ เครื่องจักรกลการเกษตร และเครื่องสีข้าวให้แก่ผู้แทนเกษตรกร พร้อมกล่าวพบปะกับเกษตรกรและกลุ่มสมาชิกสหกรณ์
หลังจากนั้น นายกรัฐมนตรีพร้อมคณะเดินทางจากจุดจอด ฮ. มหาวิทยาลัยเกษตรศาสตร์ วิทยาเขตกําแพงแสน กลับกรุงเทพมหานคร
---------------------------------------------
รัฐบาลไทย-ข่าวทำเนียบรัฐบาล-ก.แรงงาน ผนึกกำลัง ปตท. ยกระดับมาตรฐานความปลอดภัยในสถานประกอบการ
วันศุกร์ที่ 9 มีนาคม 2561
ก.แรงงาน ผนึกกําลัง ปตท. ยกระดับมาตรฐานความปลอดภัยในสถานประกอบการ
ก.แรงงาน โดย สสปท. ผนึกกําลังลงนามความร่วมมือกับกลุ่ม ปตท.ขับเคลื่อนยุทธศาสตร์พัฒนาระบบมาตรฐานความปลอดภัยในสถานประกอบการทุกขนาด สร้างสภาพแวดล้อมที่ดีในการทํางาน
ตามแนวทางประชารัฐ เพิ่มขีดความสามารถในการแข่งขันของประเทศ
ก.แรงงาน โดย สสปท. ผนึกกําลังลงนามความร่วมมือกับกลุ่ม ปตท.ขับเคลื่อนยุทธศาสตร์พัฒนาระบบมาตรฐานความปลอดภัยในสถานประกอบการทุกขนาด สร้างสภาพแวดล้อมที่ดีในการทํางานตามแนวทางประชารัฐ เพิ่มขีดความสามารถในการแข่งขันของประเทศ พัฒนาคุณภาพชีวิตแรงงานอย่างยั่งยืน
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีลงนามความร่วมมือโครงการส่งเสริมการจัดทําระบบมาตรฐานความปลอดภัย อาชีวอนามัยและสภาพแวดล้อมในการทํางานสําหรับสถานประกอบกิจการขนาดกลางและขนาดเล็ก (Safety Standard for SMEs : SSS) ณ โรงแรมเซ็นทารา แกรนด์ แอท เซ็นทรัลพลาซา ลาดพร้าว โดยกล่าวว่า โครงการ 3 S หรือ Safety Standard for SMEs : SSS เป็นสัญญาณที่ดีที่ทุกภาคส่วนได้ตระหนักถึงความสําคัญของความปลอดภัยในสถานประกอบกิจการทั้งสถานประกอบการขนาดเล็ก กลาง และใหญ่ โดยสถาบันส่งเสริมความปลอดภัย อาชีวอนามัย และสภาพแวดล้อมในการทํางาน (สสปท.) พร้อมให้คําปรึกษา จัดทําระบบมาตรฐานความปลอดภัย และนําองค์ความรู้ พร้อมเจ้าหน้าที่ในสังกัดเข้าตรวจสอบประเมินผลสภาพแวดล้อมในสถานประกอบกิจการอย่างเป็นระบบมากกว่า 70 แห่ง โดยมีภาครัฐ ภาคเอกชนจากบริษัทชั้นนําเข้าร่วมเป็นพันธมิตรให้การสนับสนุนและบูรณาการกิจรรม เพื่อร่วมกันปรับปรุงให้เป็นไปตามมาตรฐานความปลอดภัยตามที่ สสปท.กําหนด ซึ่งจะส่งผลดีต่อการพัฒนาประเทศสู่ไทยแลนด์ 4.0 ควบคู่ไปกับความปลอดภัยในสภาพแวดล้อมที่ดี เพื่อความมั่นคงมั่งคั่ง ยั่งยืน ตามนโยบายประชารัฐของรัฐบาล
นายสุพัฒนพงษ์ พันธ์มีเชาว์ ประธานเจ้าหน้าที่บริหารและกรรมการผู้จัดการใหญ่ บริษัท พีทีที
โกลบอล เคมิคอล จํากัด (มหาชน) กล่าวว่า PTTGC มีเป้าหมายยกระดับมาตรฐานด้านความปลอดภัยให้กับลูกค้ากลุ่มพลาสติก ไปสู่การพัฒนาคุณภาพของผลิตภัณฑ์ นอกจากนี้ ยังพร้อมให้การสนับสนุนโครงการเพื่อส่งเสริมการจัดทําระบบมาตรฐานความปลอดภัย อาชีวอนามัย และสภาพแวดล้อมในการทํางานให้กับสถานประกอบกิจการขนาดกลางและขนาดเล็ก หรือ SMEs ในประเภทกลุ่มอุตสาหกรรมพลาสติกและเคมีภัณฑ์ให้มีระบบที่เป็นมาตรฐาน ซึ่งจะทําให้เกิดการพัฒนาแรงงานให้มีคุณภาพเทียบเท่าระดับสากล ซึ่งความร่วมมือในครั้งนี้ถือเป็นก้าวสําคัญในการพัฒนาคุณภาพสถานประกอบการขนาดกลางและขนาดเล็กให้ได้มาตรฐาน นําไปสู่การเพิ่มขีดความสามารถในการแข่งขันของอุตสาหกรรมภายในประเทศให้แข็งแกร่งยั่งยืนต่อไป
----------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร –ภาพ/
9 มีนาคม 2561
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้ประธานหอการค้าร่วมต่างประเทศในประเทศไทย เข้าพบ
วันศุกร์ที่ 7 กรกฎาคม 2560
รัฐมนตรีว่าการกระทรวงอุตสาหกรรม ให้ประธานหอการค้าร่วมต่างประเทศในประเทศไทย เข้าพบ
รัฐมนตรีว่าการกระทรวงอุตสาหกรรม ให้ประธานหอการค้าร่วมต่างประเทศในประเทศไทย เข้าพบ หารือด้านเศรษฐกิจ
รัฐมนตรีว่าการกระทรวงอุตสาหกรรม ให้ประธานหอการค้าร่วมต่างประเทศในประเทศไทย เข้าพบ
วันนี้ (7 กรกฎาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ให้นาย Stanley Kang ประธานหอการค้าร่วมต่างประเทศในประเทศไทย เข้าพบ เพื่อหารือด้านเศรษฐกิจเกี่ยวกับนโยบายอุตสาหกรรม 4.0 ความก้าวหน้าโครงการเขตเศรษฐกิจพิเศษภาคตะวันออก การส่งเสริมการลงทุนและการทําธุรกิจในประเทศไทย และนโยบายการพัฒนาเพื่อส่งเสริมและสนับสนุนธุรกิจ SMEs ของไทยต่อนักลงทุนชาวต่างประเทศ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม